《晚晴与何户登水亭简张丞》
宋代·赵汝燧

溪流两岸秋，日落千山暮。一亭压其间，登览洗万虑。

胸襟富丘压，方领此幽趣。掷饵来潜鳞，围棋惊过鹭。

酒壶展逸兴，渔唱续远浦。安得哦松来，撚髭同觅句。

作者简介：（1172—1246）名或作汝燧。宋宗室，居袁州，字明翁，号野谷。宁宗嘉泰二年进士。主东阳县簿，迁湖南刑司狱干官，改知临川县。监镇江府榷货务，年课羡三十万。迁知郴州。历湖南宪漕，以刑部郎官召对，再差知温州。博记工文，尤长于诗，为江湖派诗人。有《野谷诗稿》。